Capitania General de Cuba

Le Capitanato General de Cuba (espaniol: Capitanía General de Cuba) esseva un districto administrative del Imperio espaniol create in 1607 como parte del tentativo del Hispania Habsburgic de defender e administrar melio lor possessions in le Caribas. Le reforma etiam creava captainatos general in Puerto Rico, Guatemala e Yucatan.

Le restructuration del Capitanato General in 1764 esseva le prime exemplo del Reformas Borbonic in America. Le cambios includeva le addition de le provincias de Florida e Louisiana e le concessione de plus de autonomia a iste provincias. Le ultime cambio esseva realizate per le Conte de Floridablanca sub le regno de Carlos III pro fortificar le position espaniol contra le Britannicos in le Caribas. Un nove governator-captain general basate in Havana supervisava le administration del nove districto. Le governatores local del plus grande Capitanato General esseva antea supervisate in questiones politic e militar per le presidente del Audiencia de Santo Domingo. Iste audiencia reteneva le supervision de affaires judiciari usque le establimento de nove audiencias in Puerto Principe (1800) e Havana (1838).

In 1825, como resultado del perdita de lor possessions continental, le governamento espaniol concedeva poteres extraordinari al governatores-captain general de Cuba in affaires de administration, justitia e thesauro e in le secunde medietate del seculo XIX les dava le titulo de Governor General.
Categoria:Cuba